Die wêreld in foto's – 30 Januarie 2020 | Maroela Media
Die wêreld in foto's – 30 Januarie 2020
Soldate bring hulde aan Mahatma Gandhi in Nieu-Delhi, Indië, ter nagedagtenis van sy moord in 1948. Dié Indiese leier is geskiet deur Nathuram Godse, 'n Hindoe-ekstremis, en word jaarliks op 30 Januarie as martelaar herdenk.
'n Omgekeerde huis naby Wertheim in die suide van Duitsland word as 'n toeristeaantreklikheid beskou. (Foto: Michael Probst, AP)
Katti Zoob, 'n modeontwerper en tekstielkunstenaar van Hongarye, poseer met haar skeppings tydens die openingseremonie van haar 25ste bestaansjaar-uitstalling in die Pesti Vigado-gebou in Boedapest. (Foto: Tamas Kovacs, AP)
Brandweermanne takel die vlamme in 'n brandende gebou in Los Angeles, terwyl 'n helikopter mense van die dak af hys. (Foto: Megan Feldman, AP)
Mense betoog buite die hoofgebou in Washington tydens pres. Donald Trump se verhoor. (Foto: Jose Luis Magana, AP)